

Община Садово е сключила Административен Договор№ BG06RDNP001-7.019-0032-C01от 12.09.2023г. ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ ПО ПРОГРАМАТА ЗА РАЗВИТИЕ НА СЕЛСКИТЕ РАЙОНИ ЗА ПЕРИОДА 2014-2020 г. По Процедура чрез подбор на проектни предложения по подмярка 7.2. „Инвестиции в създаването, подобряването или разширяването на всички видове малка по мащаби инфраструктура” от мярка 7 „Основни услуги и обновяване на селата в селските райони”

**Наименованието на проекта:** Рехабилитация на пътна мрежа в Община Садово като включва рехабилитация на следните подобекти:

Рехабилитация и реконструкция на част от път PDV 1272 “Ж.П.ГАРА ЧЕШНЕГИРОВО-ЧЕШНЕГИРОВО-САДОВО преминаващ през територията на град Садово и село Чешнегирово.

Рехабилитация и реконструкция на част от общински път PDV1190 „КАТУНИЦА –БОЛЯРЦИ – ГРАНИЦАОБЩИНА САДОВО- АСЕНОВГРАД“,

С настоящия проект ще се подобри достъпа на населението на Общината до обществени услуги, ще се създадат условия за непрекъснат, удобен и безопасен транспорт на територията на Общината.

С реализирането на настоящия проект ще се подобри качеството на живот на резидентите в населените места на територията на Община Садово.

В съответствие със стратегическата визия за развитието на страната, България е изправена пред предизвикателството да постигне устойчив процес на реално сближаване чрез висок икономически растеж, основан върху инвестициите, значително повишаване на производителността и подобряване на конкурентоспособността. За да се справи с рисковете, които могат да попречат на поддържането на висок и устойчив темп на растеж, икономическата политика трябва да се фокусира върху подобряване на качеството на физическата инфраструктура (като се засили свързаността и достъпността), инвестиране в човешки капитал и повишаване на стандартите в образованието и здравеопазването за поддържане на качеството на работната сила, отстраняване на неефективността в действията на администрацията и пазара, с цел да се стимулира предприемачеството и инвестирането, да се подпомогне едно балансирано териториално развитие. Изпълнението на тази визия изисква в средносрочна перспектива България да постигне две стратегически цели:

• Да постигне и поддържа висок икономически ръст посредством динамична икономика в съответствие с принципите за устойчиво развитие

• Да повиши качеството на човешкия капитал и да постигне ниво на заетост, доходи и социална интеграция, осигуряваща висок жизнен стандарт.

В пълно съответствие с националната визия и приоритети, мисията на транспортния сектор е да съдейства за икономическото и социално развитие на страната, като:

* Осигурява ефикасен (с максимални ползи), ефективен (с минимални разходи) и устойчив (с минимални външни влияния) транспорт;
* Подпомага балансираното регионално развитие;
* Съдейства за пълноценното интегриране на страната в Европейските структури, отчитайки кръстопътното положение на България и нейния транзитен потенциал.

В социално-икономическия анализ на България, обхващащ периода 2007-2017 г., приет с РМС № 196/2019 г. е посочено, че голяма част от транспортната инфраструктура е на незадоволително ниво, особено що се отнася до пътната инфраструктура. Това от една страна оскъпява транспортирането на суровините и продукцията на бизнеса, а от друга – се явява и пречка за навлизането на инвеститори в региони, които иначе са привлекателни (поради наличието на евтина работна ръка)

Интегрираната транспортна стратегия в периода до 2030 г., одобрена с Решение № 336/23.06.2017 г. на Министерския съвет очертава основните насоки за развитие на националната транспортна система в периода до 2030 г.

В документа са определени 3 стратегически цели, които обхващат 9 стратегически приоритети, всеки от който съдържа рамка от конкретни цели (задачи). На тази база са набелязани мерки, които са най-подходящи за постигане на съответните цели.

Стратегическите цели на транспортната политика до 2030 г. са:

* Повишаване на ефективността и конкурентоспособността на транспортния сектор
* Подобряване на транспортната свързаност и достъпност (вътрешна и външна)
* Ограничаване на отрицателните ефекти от развитие на транспортния сектор.

Стратегическите приоритети в развитието на транспорта са:

* Ефективно поддържане, модернизация и развитие на транспортната инфраструктура
* Подобряване на управлението на транспортната система
* Развитие на интермодален транспорт
* Подобряване на условията за прилагане на принципите на либерализация на транспортния пазар
* Намаляване на потреблението на горива и повишаване на енергийната ефективност на транспорта
* Подобряване на свързаността на българската транспортна система с единното европейско транспортно пространство
* Осигуряване на качествен и достъпен транспорт във всички райони на страната
* Ограничаване на негативното въздействие на транспорта върху околната среда и здравето на хората
* Повишаване на сигурността и безопасността на транспортната система

С прилагането на съответните мерки, Община Садово се стреми да отговори на приоритетите и целите, заложени в нормативните документи на национално ниво за подобряване достъпността и качеството на предоставяните услуги във транспортния сектор. Реализирането на проекта на общината отговаря напълно на действителните нужди и целите му са съгласувани с приоритетите на национално, секторно, местно ниво. Проектът е в съответствие и с Плана за интегрирано развитие на общината.

**Приоритет на ПРСР:** Приоритет 6: „Насърчаване на социалното приобщаване, намаляване на бедността и икономическото развитие в селските райони“, Област с поставен акцент 6Б: „Стимулиране на местното развитие в селските райони“.

**Срок на изпълнение на договора:** до 30 месеца, считано от датата на подписване на договора, но не по-късно от 15.09.2025г.

**Общата стойност на проекта** е в размер на 2 908 490.75 лева, а процентът на финансиране е 100%